ai4bharat/Pralekha huggingface dataset:
புவி அறிவியல் அமைச்சகம்
சர்வதேச கடலோர தூய்மை தினத்தைக் கொண்டாடும் விதமாக தூய்மையான கடல், பாதுகாப்பான கடல் பிரச்சார இயக்கம்
இந்தியா, செழுமையான கடல்சார் வரலாற்றைக் கொண்ட நாடு. கடல்சார் நடவடிக்கைகள் பற்றிய குறிப்புகள் முதலில் ரிக்வேதத்தில் குறிப்பிடப்பட்டிருப்பதோடு, சமுத்திரம், கடல் மற்றும் ஆறுகளுக்கிடையேயான உறவுகள் பற்றிய குறிப்புகளை, இந்திய புராணங்களிலும் காணலாம். இந்தியாவின் சமூக – ஆன்மீக பாரம்பரியங்கள், இலக்கியம், கவிதை, சிற்பம், ஓவியம் மற்றும் தொல்லியல் சார்ந்த பன்முக ஆதாரங்கள், இந்தியாவின் சிறப்பான கடல்சார் பாரம்பரியத்தை பறைசாற்றுவதாக உள்ளன.
இந்தியாவின் 7,500 கி.மீ.-க்கு அதிக நீளமுள்ள கடற்கரைப் பகுதி, நமது வளமான கடல்வளங்களைப் பிரதிபலிக்கிறது. இதில், இந்தியப் பெருங்கடல் மட்டும் தான், இந்தியா என்ற நாட்டின் பெயரைக் குறிப்பிடுவதாக உள்ளது மிக முக்கியமானது.
கடல் மற்றும் சமுத்திரங்களில் கிடைக்கும் இயற்கைச் செல்வம் மூலம், மனித சமுதாயம் தொடர்ந்து பயனடைந்து வருகிறது. எனினும், அண்மைக் காலங்களில், நிலம்சார்ந்த நடவடிக்கைகள், சுற்றுலா மற்றும் மீன்பிடிப்புக்கு பயன்படுத்தப்பட்ட பிளாஸ்டிக் குப்பைகள், ஆறுகள் மற்றும் பல்வேறு நீர்வழிகள் வாயிலாக கடற்கரை மற்றும் கடற்பகுதிக்குள் சென்றுவிடுகின்றன.
இதனைத் தடுக்க, உலக அளவில் ஆண்டுதோறும் செப்டம்பர் மாதத்தில் வரும் மூன்றாவது சனிக்கிழமை, “சர்வதேச கடலோர தூய்மை தினம்“ கொண்டாடப்படுகிறது.
இந்தாண்டு, 17 செப்டம்பர், 2022 அன்று, மத்திய அரசு, தன்னார்வ அமைப்புகள் மற்றும் உள்ளூர் சமுதாயத்துடன் இணைந்து, இந்தியாவின் கடலோரப் பகுதி முழுவதும் “தூய்மையான கடல், பாதுகாப்பான கடல்“ என்ற தூய்மை இயக்கத்தை மேற்கொள்ள உள்ளது.
மத்திய புவி அறிவியல் துறை, சுற்றுச்சூழல், வனம் மற்றும் பருவநிலை மாற்றத் துறை, இந்திய கடலோரக் காவல்படை, தேசிய பேரிடர் மேலாண்மை ஆணையம் ஆகியவை, பிற சமூக அமைப்புகள் மற்றும் கல்வி நிறுவனங்கள் இந்த தூய்மை இயக்கத்தில் பங்கேற்க உள்ளன.
இதில், பொதுமக்களும் பெருமளவில் பங்கேற்று, நேரடியாகவும், காணொலி வாயிலாகவும், கடலோரப் பகுதிகளில் குப்பை போடுவதைக் குறைப்பது, பிளாஸ்டிக்கை குறைந்தபட்ச தேவைகளுக்கு மட்டும் பயன்படுத்துவது, பிளாஸ்டிக் சேகரிக்கப்படும் இடத்திலேயே பிரித்தெடுத்தல் மற்றும் கழிவு மேலாண்மை குறித்து விழிப்புணர்வு ஏற்படுத்த உள்ளனர்.
இந்த ஆண்டு, இந்தியாவின் 75-வது ஆண்டு சுதந்திர தின அமிர்தப் பெருவிழா கொண்டாடப்படுவதையொட்டி, நாடு முழுவதும் 75 கடற்கரைப் பகுதிகளில், 3 ஜுலை, 2022  தொடங்கி 75 நாட்களுக்கு கடலோர தூய்மைப்பணி மேற்கொள்ளப்பட உள்ளது. அத்துடன் மக்களிடம் விழிப்புணர்வு ஏற்படுத்துவதற்கான, “தூய்மையான கடல், பாதுகாப்பான கடல்“ என்ற இந்த பிரச்சார இயக்கம், “சர்வதேச கடலோர தூய்மை தினம்“ கொண்டாடப்படும் 17 செப்டம்பர், 2022 அன்று நிறைவடையும்.
17 செப்டம்பர் 2022 அன்று கடற்கரை தூய்மைப் பணியில் ஈடுபடுவதற்கு மக்கள் தாமாக முன்வந்து பதிவு செய்வதற்காக, “எகோ மித்ரம்“ என்ற செல்போன் செயலி ஒன்றும் தொடங்கப்பட்டுள்ளது.
பிளாஸ்டிக் பயன்பாடு, எந்தளவிற்கு நமது கடல்சார் வாழ்க்கையை சீரழிக்கிறது என்பது பற்றி விழிப்புணர்வு ஏற்படுத்தி, மக்கள் மனதில் பழக்கவழக்க மாற்றத்தை ஏற்படுத்துவதே, இந்த பிரச்சார இயக்கத்தின் நோக்கமாகும்.
தகவல் மற்றும் ஒலிபரப்பு அமைச்சகம்
தூர்தர்ஷனின் 60-வது தொடக்க தினம் கொண்டாட்டம் டிடி இந்தியா விரைவில் உலகம் முழுவதும் தெரியும்-பிரகாஷ் ஜவடேகர்
தூர்தர்ஷன் தொலைக்காட்சி சேவை தொடங்கப்பட்டதன் 60-வது ஆண்டை குறிக்கும் வகையில், புதுதில்லியில் உள்ள தூர்தர்ஷன் பவனில் இன்று  ஏற்பாடு செய்யப்பட்டிருந்த விழாவில், மத்திய அமைச்சர் திரு. பிரகாஷ் ஜவடேகர் கலந்து கொண்டார்.
நிகழ்ச்சியில் பேசிய திரு. ஜவடேகர், கடநத 60 ஆண்டுகளில் தூர்தர்ஷன் கடந்து வந்த பாதை மற்றும் அதன் பங்களிப்பை சுட்டிக்காட்டினார். தூர்தர்ஷனின் கடந்தகால நிகழ்ச்சிகளை நினைவுகூர்ந்த அவர், பல்லாண்டு காலமாக நேயர்களை தொடர்ந்து ஈர்த்து வருவதையும் எடுத்துரைத்தார். நவீன தொழில்நுட்ப மாற்றங்களை தூர்தர்ஷன் அவ்வப்போது பின்பற்றி, டிஜிட்டல் முறையில் நிகழ்ச்சிகளை ஒளிபரப்புவதோடு, நேயர்களின் செல்ஃபோன் செயலி மூலமாகவே அவர்களை நிகழ்ச்சிகள் சென்றடைவதாகவும் குறிப்பிட்டார். தூர்தர்ஷன் இலவச டிஷ் அபரிமிதமான வளர்ச்சி அடைந்துள்ளது பற்றி குறிப்பிட்ட அவர், இதன்மூலம் ஒவ்வொரு அலைவரிசையும் தற்போது ஒளிபரப்பப்படுவதையும் அவர் சுட்டிக்காட்டினார்.

நம்பகத்தன்மைதான் தூர்தர்ஷனின் சிறப்பு என்று குறிப்பிட்ட திரு. ஜவடேகர், தற்போது தென்கொரியாவில் ஒளிபரப்பாகும் டிடி இந்தியா அலைவரிசை, விரைவில் உலகம் முழுவதும் ஒளிபரப்பாக உள்ளதாக கூறினார். நிகழ்ச்சிகளின் தரத்தை மேம்படுத்துவது அவசியம் என்று தெரிவித்த அமைச்சர், தூர்தர்ஷனில் பல்வேறு புதிய நிகழ்ச்சிகளை தயாரிக்கக்கூடியவர்களை நிகழ்ச்சிப் பிரிவின் தலைமைப் பொறுப்புக்கு கொண்டுவருவது என்ற பிரஸார் பாரதியின் முடிவையும் பாராட்டினார்.
முன்னதாக, தூர்தர்ஷனின் 60-வது ஆண்டு விழாவை குறிக்கும் சிறப்பு அஞ்சல் தலை மற்றும் அமிதாப் பச்சன் பாடிய பாடலையும் அமைச்சர் திரு. பிரகாஷ் ஜவடேகர் வெளியிட்டார்.

மத்திய தகவல் ஒலிபரப்புத் துறை செயலாளர் திரு. அமித் கரே, பிரஸார் பாரதியின் தலைமை செயலதிகாரி திரு. சசி சேகர் வேம்பட்டி, தூர்தர்ஷன் தலைமை இயக்குநர் திருமதி. சுப்ரியா சாஹு உள்ளிட்டோரும் இந்த நிகழ்ச்சியில் கலந்து கொண்டனர்.
1959-ஆம் ஆண்டு செப்டம்பர் 15ஆம் தேதி சோதனை அடிப்படையில் ஒளிபரப்பை தொடங்கிய தூர்தர்ஷன், 15, செப்டம்பர் 2019-வுடன் 60 ஆண்டு சேவையை நிறைவு செய்துள்ளது. உலகின் மிகப்பெரிய ஒலிபரப்பு நிறுவனங்களுள் ஒன்றாக திகழும் தூர்தர்ஷன், தேச வளர்ச்சியில் முக்கியப் பங்கு வகிப்பதோடு, பல தலைமுறைகளாக தூர்தர்ஷனைப் பார்க்கும் நேயர்களின் எண்ணிக்கையும் அதிகரித்து வருவது குறிப்பிடத்தக்கது.
கூடுதல் விவரங்களுக்கு www.pib.nic.in இணையதளத்தைப் பார்க்கவும்
ஆயுஷ்
ஆயுர்வேதம் மற்றும் யோகாவின் ஆற்றல்
ஆயுர்வேதத்தின் ஆற்றல் குறித்து மக்களிடையே விழிப்புணர்வை ஏற்படுத்தும் விதமாக ஆயுஷ் அமைச்சகம் பல்வேறு நடவடிக்கைகளை எடுத்து வருகிறதுஃ
நோய் எதிர்ப்பு சக்திக்கு ஆயுஷ் என்ற 3 மாத கால பிரச்சாரம், முன்னெடுக்கப்பட்டது. இது தொடர்பான இணையவழி கருத்தரங்கு 50,000-க்கும் மேற்பட்டோர் கலந்து கொண்டனர்.
கொவிட்-19 பெருந்தொற்றுக் காலத்தில் முன்னெச்சரிக்கை நடவடிக்கைகள் பற்றி தெரிவிக்கப்பட்டது. பெருந்தொற்று பரவாமல் தடுக்க நோய் எதிர்ப்புச் சக்தியை ஏற்படுத்தும் சம்ஷாமணிவாத்தி, அஸ்வகந்தாவாத்தி, என்னும் ஆயுஷ் ப்ரோபைலாக்டிக் மருந்துகள் விநியோகிக்கப்பட்டன.
மேலும் பல நடவடிக்கைகளை ஆயுஷ் அமைச்சகம் மேற்கொண்டதாக அத்துறைக்கான அமைச்சர் திரு சர்பானந்த சோனோவால் மக்களவையில் எழுத்து மூலம் அளித்த பதிலில் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1780188
-----
(Visitor Counter : 89
சுகாதாரம் மற்றும் குடும்ப நலத்துறை அமைச்சகம்
'கோவிட் இந்திய சேவை' எனும் பரிமாற்ற இணைய தளத்தை தொடங்கி வைத்தார் டாக்டர் ஹர்ஷ் வர்தன்
கோவிட் 19 தொற்றின் போது லட்சக்கணக்கான இந்தியர்களுடன் நேரடி தொடர்பு அலைவரிசையை ஏற்படுத்தும் 'கோவிட் இந்திய சேவை' என்னும் பரிமாற்ற இணைய தளத்தை மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று தொடங்கி வைத்தார். தற்போதைய கோவிட்-19 போன்ற சிக்கலான சமயங்களில், வெளிப்படையான மின்னணு ஆளுகையை உடனுக்குடன் வழங்குவதும், மக்களின் கேள்விகளுக்கு, அவசியமான பதில்களை துரிதமாக அளிப்பதும் இந்த முயற்சியின் நோக்கம் ஆகும். இதன் மூலம், மக்கள் தங்கள் கேள்விகளை கோவிட் இந்திய சேவையில் கேட்டு பதில்களை கிட்டத்தட்ட உடனே பெறலாம். 'கோவிட் இந்திய சேவை ஒரு முகப்புப்பெட்டி போல் பின்னணியில் செயல்பட்டு அதிக அளவிலான சுட்டுரைகளை முறைப்படுத்தி, அவற்றை தீர்க்கக்கூடிய சீட்டுகளாக மாற்றி, தொடர்புடைய அதிகாரிக்கு உடனடித் தீர்வுக்காக அளிக்கும்.
'கோவிட் இந்திய சேவையின் பிரத்யேக கணக்கை மத்திய சுகாதார அமைச்சர் டாக்டர் ஹர்ஷ் வர்தன் சுட்டுரை ஒன்றின் மூலம் தெரிவித்தார்.
மக்களின் கேள்விகளுக்கு நிகழ்நேரத்தில் பதிலளிக்க 'கோவிட் இந்திய சேவையின் தொடக்கத்தை அறிவிக்கிறேன்
அதிகாரப்பூர்வமான சுகாதார தகவல்களை பயிற்சி பெற்ற வல்லுனர்கள் தேவையான அளவுக்கு உடனுக்குடன் பகிர்ந்து, மக்களுடனான தொடர்புக்கு பிஎம்ஓ இந்தியா, ட்விட்டர்இந்தியா, பிஐபி இந்தியா, எம் ஓ எச் எஃப் டபிள்யு இந்தியா ஒரு நேரடி அலைவரிசையை கட்டமைக்க உதவுவார்கள்.
இந்த சேவையின் அறிவிப்பை பற்றி பேசிய டாக்டர். ஹர்ஷ் வர்தன், "குறிப்பாக அவசியமான சமயங்களில், அரசுக்கும் மக்களுக்கும் இடையே, உரையாடுவதற்கும் தகவல் பரிமாற்றத்துக்கும் டிவிட்டர் ஒரு அத்தியாவசிய சேவை என்பது நிரூபணம் ஆகியுள்ளது. இந்தியா சமூக இடைவெளியோடு கொரோனாவை எதிர்த்து போரிட்டு வரும் வேளையில், இந்த டிவிட்டர் சேவை தீர்வை பயன்படுத்த நாங்கள் ஒருங்கிணைந்த ஆன்லைன் முயற்சியை எடுத்ததற்காக மகிழ்கிறோம். ஒவ்வொரு கேள்வியையும் பிரத்யேகமாக மதித்து தேவையான அளவுக்கு பதிலளிக்கக்கூடிய பயிற்சி மற்றும் தேர்வு பெற்ற வல்லுனர் குழு இதை செயல்படுத்துகிறது. இது இந்திய மக்களுடன் எங்களுக்கு நேரடி அலைவரிசையை ஏற்படுத்திக் கொள்வதற்கும், அவர்களுடன் நிகழ்நேரத்தில் தொடர்பு கொள்வதற்கும், சுகாதாரம் மற்றும் பொது தகவல்களை அதிகாரப்பூர்வமாக வழங்குவதற்கும் உதவும்," என்றார்.
இந்த பிரத்யேக கணக்கு, மக்களுக்கு உள்ளூர் முதல் தேசிய தகவல்கள் வரை அவர்கள் பார்வையில் அணுகத்தக்கவகையில் வழ்ங்கும். அரசின் நடவடிக்கைகள் பற்றிய சமீபத்திய தகவல்கள், சுகாதார சேவைகளை அணுகுவதைக் குறித்து அறிதல், ஒருவருக்கு அறிகுறிகள் இருந்தாலும் உதவிக்காக யாரைத் தொடர்பு கொள்வது என தெரியாமல் இருப்பின் அதற்கான வழிகாட்டுதல்கள் ஆகியவற்றை இந்த பிரத்யேக 'கோவிட் இந்திய சேவை கணக்கு அளித்து, அதிகாரிகளை அடைய பொதுமக்களுக்கு உத்வேகம் அளிக்கும். 'கோவிட் இந்திய சேவைக்கு சுட்டுரைகளை அனுப்புவதன் மூலம் மக்கள் தங்கள் கேள்விகளுக்கான பதில்களை பெறலாம்.
இந்த பதில்கள் பொதுமக்களுக்கு வெளிப்படையாக இருப்பதால், பொது கேள்விகளுக்கு அளிக்கப்பட்ட பதில்கள் மூலம் அனைவரும் பயன் பெறலாம். பொது சுகாதார தகவல்கள் குறித்தான விரிவான கேள்விகளுக்கு அமைச்சகம் பதிலளிக்கும் என்பதை நினைவில் கொள்வது முக்கியம். இதற்கு பொதுமக்களின் தனிப்பட்ட தொடர்பு தகவல்கள் அல்லது சுகாதார பதிவு தகவல்கள் தேவைப்படாது.
(
குடியரசுத் துணைத் தலைவர் செயலகம்
திரு. அடல் பிஹாரி வாஜ்பாய் மறைவுக்கு குடியரசுத் துணைத் தலைவர் இரங்கல்
முன்னாள் பிரதமர் திரு. அடல் பிஹாரி வாஜ்பாய் மறைவுக்கு குடியரசு துணைத் தலைவர் திரு. எம். வெங்கையா நாயுடு இரங்கல் தெரிவித்துள்ளார். இன்று காலை அவரை சென்று பார்த்ததாகவும், ஆனால் இவ்வளவு விரைவாக அவரது மறைவு இருக்கும் என்று கற்பனை செய்து கூட பார்க்கவில்லை என்று இரங்கல் செய்தியில் அவர் குறிப்பிட்டுள்ளார். விடுதலைக்கு பிந்தைய இந்தியாவின் மிக உயர்ந்த தலைவர்களில் ஒருவர் அவர் என்பதில் ஐயமில்லை என்றும் திரு. எம்.வெங்கையா நாயுடு தெரிவித்துள்ளார்.
குடியரசு துணைத் தலைவரின் இரங்கல் செய்தி முழு விவரம்:-
“திரு. அடல் அவர்கள் மறைந்து விட்டார் என்பதை அறிந்து துயரமடைகிறேன். இன்று காலை அவரை சென்று பார்த்தேன். ஆனால், இவ்வளவு விரைவாக அவரது மறைவு இருக்கும் என்று கற்பனை செய்து கூட பார்க்கவில்லை. விடுதலைக்கு பிந்தைய இந்தியாவின் மிக உயர்ந்த தலைவர்களில் ஒருவர் அவர் என்பதில் ஐயமில்லை.
ஜனநாயகத்தையும், நல்ல நிர்வாகத்தையும் வலுப்படுத்த அவரது பங்களிப்பு உன்னதமானது. அவரது அபூர்வமான அரவணைப்பு ஈர்ப்பாலும், திறமையாலும் 23 கட்சிகளின் கூட்டணியை அவர் வெற்றிகரமாகக் கொண்டு சென்றார்.
நாட்டில் போக்குவரத்துத் தொடர்பு புரட்சிக்கு வழிகாட்டியதற்காக அவர் நினைவுகூரப்படுவார். “பாரத ரத்னா” திரு. அடல் பிஹாரி வாஜ்பாயின் ஆளுமை, பேச்சாற்றல், கடமையில் அர்ப்பணிப்பு, நட்பு என்ற அனைத்து குணாம்சங்களின் இணைப்பாக இருந்த குறிப்பிடத்தக்க “தலைமைத்துவம்” என்பதும் எதிர்வரும் நெடுங்காலத்திற்கும் நினைவுகூரப்படும்”.
(Visitor Counter : 148
அறிவியல் மற்றும் தொழில்நுட்பத்துறை
ஜனவரி 29ம் தேதி நடைபெறும் வீரர்கள் பாசறைக்கு திரும்பும் நிகழ்ச்சியில், 1000 டிரோன்களுடன் வானில் ஒளிக் காட்சி: மத்திய அமைச்சர் டாக்டர் ஜித்தேந்திர சிங் தகவல்
குடியரசு தின விழா கொண்டாட்டத்ததை முன்னிட்டு ஜனவரி 29ம் தேதி தில்லியில் நடைபெறும் ‘வீரர்கள் பாசறைக்கு திரும்பும் நிகழ்ச்சியில்’ அறிவியல் தொழில்நுட்பத் துறையின் தொழில்நுட்ப மேம்பாட்டு வாரியத்தின் ஆதரவு பெட்ற ,போட்லாப் டயனாமிக்ஸ் என்ற தொடக்கநிலை நிறுவனம் இந்த நிகழ்ச்சியை நடத்தவுள்ளதாக அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் கூறினார். .
பிரதமர் திரு நரேந்திர மோடியின் தலைமையின் கீழ், இந்தியாவில் ட்ரோன் தொழில்நுட்பம் சிக்கலான இடங்களுக்கு தடுப்பூசி கொண்டு செல்வதில் இருந்து, வீரர்கள் பாசறைக்கு திரும்பு நிகழ்ச்சியில் ராஜ பாதையை ஒளிரச் செய்வது வரை, பல வெற்றிகளை கண்டுள்ளது என டாக்டர் ஜித்தேந்திர சிங் கூறினார். சீனா, ரஷ்யா, இங்கிலாந்துக்கு அடுத்தபடியாக, மிகப் பிரம்மாண்ட ஒளிக் கண்காட்சியில் 1000 டிரோன்களை பயன்படுத்தும் நான்காவது நாடாக இந்தியா இருக்கும் என அவர் கூறினார்.
75வது சுதந்திர ஆண்டை கொண்டாட, பாதுகாப்புத்துறை அமைச்சகத்துடன் இணைந்து இந்த ‘டிரோன் ஒளி கண்காட்சியை போட்லேப் நிறுவனம் உருவாக்கியுள்ளது. 10 நிமிடங்கள் நடைபெறும் இந்த ஒளிக் கண்காட்சியில், 75ம் ஆண்டில் மத்திய அரசின் சாதனைகள் ஒளி வடிவமைப்புகள் மூலம் இருண்ட வானப் பின்னணியில் காட்டப்படும்.
இகாட்சித் திட்டத்தின் ஹார்டுவேர், சாஃப்ட்வேர், ஜிபிஎஸ், மற்றும் டிரோனின் மூளையாக செயல்படும் பிளைட் கன்ட்ரோலர் ஆகியன உள்நாட்டிலேயே தயாரிக்கப்பட்டவை.
இது குறித்து மத்திய அறிவியல் மற்றும் தொழில்நுட்பத்துறை செயலாளர் டாக்டர் எஸ் சந்திரசேகர் கூறுகையில், ‘‘தொடக்க நிறுவனங்களுக்கு ஊக்கம் அளிக்கும் வகையில், ஜனவரி 16ம் தேதியை தேசிய ஸ்டார்ட் அப் தினமாக பிரதமர் திரு நரேந்திர மோடி அறிவித்தார். விடுதலையின் அம்ரித் மகோத்ஸவ கொண்டாட்டம் மற்றும் ஸ்டார்ட் அப் இந்தியாவின் 6ம் ஆண்டு நிறைவை முன்னிட்டு இந்த அறிவிப்பு வெளியிடப்பட்டது. 1000 டிரோன்களுடன் போட்லேப் டைனமிக்ஸ் நிறுவனம் நடத்தும் 3டி ஒளிக் கண்காட்சி திட்டத்துக்கு மத்திய அரசு நிதியுதவி அளித்தது’’ எனத் தெரிவித்தார்.
அறிவியல் தொழில்நுட்பத்துறையின் கீழ் செயல்படும் தொழில்நுட்ப வளர்ச்சி வாரியத்தின் செயலாளர் திரு ராஜேஷ் குமார் பதக் கூறுகையில், ‘‘ டிரோன் தயாரிப்புத் துறையை புதிய உச்சத்துக்கு கொண்டு செல்வதில் போட்லேப் நிறுவனம் முக்கிய பங்கு வகிக்கும். அம்ரித் மகோத்ஸவ நிகழ்ச்சியில் தனித்துவமான பங்களிப்பை அளிக்கும் இது போன்ற நிறுவனத்துக்கு நிதியுதவி செய்வதில் நாங்கள் பெருமிதம் கொள்கிறோம்’’ என்றார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1791482
பாதுகாப்பு அமைச்சகம்
தென்னாப்பிரிக்காவின் டர்பன் துறைமுகத்திற்கு ஐஎன்எஸ் சுனைனா வருகை
ஐ.என்.எஸ் சுனைனா ஆகஸ்ட் 21 முதல் 25 வரை தென்னாப்பிரிக்காவின் டர்பன் துறைமுகத்திற்கு விஜயம் செய்தது, பிராந்தியத்தில் அனைவருக்கும் பாதுகாப்பு மற்றும் வளர்ச்சி  என்ற பிரதமரின் தொலைநோக்கு பார்வைக்கு இணங்க கடல்சார் கூட்டாளர்களுடனான இந்தியாவின் உறவுகளை வலுப்படுத்தியது. இந்த பயணத்தின் போது, இந்திய கடற்படை மற்றும் தென்னாப்பிரிக்க கடற்படையைச் சேர்ந்த வீரர்கள் பரந்த அளவிலான தொழில்முறை மற்றும் பயிற்சி தொடர்புகள், டெக் வருகைகள் மற்றும் விளையாட்டு போட்டிகளில் ஈடுபட்டனர். வழிசெலுத்தல், தீயணைப்பு, சேதக் கட்டுப்பாடு மற்றும் வருகை வாரிய தேடல் மற்றும் பறிமுதல் ஆகியவற்றின் பல்வேறு அம்சங்களில் கூட்டு பயிற்சி அமர்வுகள் நடத்தப்பட்டன. வசுதைவ குடும்பகம் என்ற செய்தியை பரப்பும் வகையில், ஐ.என்.எஸ்., சுனைனாவில், தென்னாப்பிரிக்க கடற்படை வீரர்களுடன் இணைந்து யோகா பயிற்சி நடந்தது.
இந்த கப்பலைப் பார்வையிட ஆகஸ்ட் 23 அன்று பார்வையாளர்களுக்கு அனுமதிக்கப்பட்டது. டர்பனில் உள்ள இந்தியத் துணைத் தூதர் டாக்டர் தெல்மா ஜான் டேவிட் கப்பலைப் பார்வையிட்டு கப்பலின் பங்கு மற்றும் திறன்களைப் பற்றி நன்கு அறிந்தார்.
இந்த கப்பல் டர்பனில் இருந்து தென்னாப்பிரிக்க கடற்படை கப்பலான எஸ்ஏஎஸ் கிங் செகுகுனே 1 உடன் கடல்சார் கூட்டாண்மை பயிற்சியை  மேற்கொண்டது.
கடல்சார் ஒத்துழைப்பு மற்றும் கூட்டாண்மையை வளர்ப்பதில் இரு கடற்படைகளின் பகிரப்பட்ட அர்ப்பணிப்புக்கு இந்த விஜயம் வெற்றிகரமான சான்றாகும்.
மத்திய அமைச்சரவை
புதுதில்லி அகில இந்திய மருத்துவ அறிவியல் கழகத்தின் பெரும்திட்ட செயல்பாட்டுக்கு மத்திய அமைச்சரவை ஒப்புதல்
புதுதில்லியில் உள்ள அகில இந்திய மருத்துவ அறிவியல் கழகத்தை உலகத்தரத்திலான மருத்துவப் பல்கலைக்கழகமாக மாற்றுவதற்கான பெருந்திட்டத்தின் செயல்பாட்டுக்கு கொள்கை ரீதியில், பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது.
விவரம்
- அடுத்த இருபது ஆண்டுகளில் இக்கழகத்தின் உள்கட்டமைப்பை அதிகப்படுத்துவதற்கு வளர்ச்சியின் மூலமாக தேவையான இடப்பகுதியை உருவாக்குவது, அடுக்குமாடி கட்டிடங்கள் மற்றும் நிலப்பகுதியின் மறு ஒருங்கமைப்பு ஆகியவற்றுக்கு பெருந்திட்டம் வழிவகுக்கிறது.
- சிகிச்சை பெறுவோரின் நலன், பயிற்றுவித்தல், ஆராய்ச்சி, நிர்வாகம் மற்றும் கிழக்கு அன்சாரி நகர்  வளாகத்தில் பரிசோதனைகள் உள்ளிட்ட ஆதரவு சேவைகள் மற்றும் கிழக்கு அன்சாரி நகர்  அவசர சிகிச்சை மைய விரிவாக்கம் முதல்  குடியிருப்புகளுக்கான வசதிகள் வரையிலான கட்டமைப்புகள் ஆகியவற்றை ஒருங்கிணைப்பதன் மூலமாக அகில இந்திய மருத்துவ அறிவியல் கழகத்தின் உள்கட்டமைப்பை மறு வளர்ச்சி செய்ய உத்தேசிக்கப்பட்டுள்ளது.
-----
(Visitor Counter : 64
எரிசக்தி அமைச்சகம்
பெரிய அணைகளுக்கான சர்வதேச ஆணையத்தின், அணைகள் மற்றும் ஆற்றுப் படுகைகளின் நீடித்த வளர்ச்சி குறித்த கருத்தரங்கம்
பெரிய அணைகளுக்கான சர்வதேச ஆணையத்தின், அணைகள் மற்றும் ஆற்றுப் படுகைகளின் நீடித்த வளர்ச்சி குறித்த கருத்தரங்கை மத்திய ஜல் சக்தி அமைச்சர் திரு .கஜேந்திர சிங் ஷெகாவத் தொடங்கி வைத்தார்.
மின்சாரம் மற்றும் புதிய மற்றும் புதுப்பிக்கத்தக்க எரிசக்தி இணை அமைச்சர்  திரு. ஆர் கே சிங் இன்று நடைபெற்ற தொடக்க விழாவுக்கு தலைமை வகித்தார்.
மத்திய மின்சார அமைச்சகத்தின் செயலாளர் திரு. அலோக் குமார், ஜல் சக்தி அமைச்சகத்தின் செயலாளர் திரு. பங்கஜ் குமார், மத்திய மின்சார ஆணையத்தின் தலைவர் திரு. பிரகாஷ் எஸ் மாஸ்கே, மத்திய நீர் ஆணையத்தின் தலைவர் திரு. எஸ் கே ஹல்தார் ஆகியோர் இதில் கலந்து கொண்டனர்.
நிகழ்ச்சியில் உரையாற்றிய மின்சாரத்துறை அமைச்சர், நீர், சூரிய சக்தி, காற்று மற்றும் உயிரி எரிசக்தி ஆகிய மரபுசாரா ஆதாரங்களை கொண்டு நமது எரிசக்தி வளங்களை நாம் விரிவுபடுத்தி வருகிறோம் என்று கூறினார்.
பாரிஸ் பருவநிலை ஒப்பந்தத்திற்கு இந்தியாவின் உறுதியான நிலைப்பாடு குறித்து அவர் எடுத்துரைத்தார்.
43 நாடுகளின் தேசிய மற்றும் சர்வதேச அணை நிபுணர்களிடம் இருந்து 285 தொழில்நுட்ப கட்டுரைகள் இக்கருத்தரங்கிற்காக சமர்ப்பிக்கப்பட்டன.
2021 பிப்ரவரி 27 அன்று காணொலி மூலம் நடக்கும் 27 தொழில்நுட்ப அமர்வுகளில் 130 விளக்கக் காட்சிகள் இடம் பெறும்.
அணைகள் மற்றும் ஆற்றுப்படுகைகளின் மேம்பாட்டில் 21-ஆம் நூற்றாண்டில் எதிர்கொள்ளவிருக்கும் சவால்கள் குறித்த கண்காட்சி ஒன்றும் நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700418
(Visitor Counter : 149
அறிவியல் மற்றும் தொழில்நுட்பத்துறை
கடலை தொலியிலிருந்து குறைந்த மின்சாரத்தை உபயோகிக்கும் ஸ்மார்ட் திரை இந்திய விஞ்ஞானிகள் உருவாக்கம்
நிலக் கடலை தொலியிலிருந்து சுற்றுச்சூழலுக்கு உகந்த ஸ்மார்ட் திரையை இந்திய விஞ்ஞானிகள் உருவாக்கியுள்ளனர். இது ஒலி மற்றும் ஒளியைக் கட்டுப்படுத்தி, மின்சார சேமிப்புக்கு உதவுகிறது.
மத்திய அரசின் அறிவியல் தொழில்நுட்பத் துறையின் கீழ் செயல்படும், பெங்களூரில் உள்ள நானோ மற்றும் மென் பொருள் அறிவியல் மைய ஆராய்ச்சியாளர்கள் பேராசிரியர் கிருஷ்ண பிரசாத், சங்கர் ராவ், ஆகியோர் நிலக்கடலை தொலியிலிருந்து செல்லுலாஸ் அடிப்படையிலான ஸ்மார்ட் திரையை உருவாக்கி சாதனை படைத்துள்ளனர்.
ஸ்மார்ட் திரையில், திரவ படிக மூலக்கூறுகள் பாலிமர் மேட்ரிக்ஸில் கட்டுப்படுத்தப்பட்டன. ஐ.ஐ.டி ரூர்க்கி பேராசிரியர் யுவராஜ் சிங் நேகி தலைமையிலான குழு கடலை தொலியிலிருந்து தயாரித்த செல்லுலோஸ் நானோகிரிஸ்டல்களைப்  பயன்படுத்தி, இந்த மேட்ரிக்ஸ் உருவாக்கப்பட்டு ஸ்மார்ட் ஸ்கிரீன் தயாரிக்கப்பட்டது.
விவசாயக் கழிவின் எந்த செல்லுலோசிலிருந்தும் இந்த ஸ்மார்ட் திரையை உருவாக்க முடியும் என பெங்களூர் நானோ மைய விஞ்ஞானிகள் கூறியுள்ளனர். ஆனால், நிலக்கடலை தொலியில் உள்ள சில பொருட்கள் ஸ்மார்ட் திரை தயாரிப்புக்கு மிகவும் உகந்ததாக இருந்ததால், நிலக்கடலையின் செல்லுலோசிலிருந்து ஸ்மார்ட் திரை உருவாக்கப்பட்டதாக விஞ்ஞானிகள் தெரிவித்துள்ளனர். இந்த செல்லுலோஸ் அகச்சிவப்பு கதிரின் அளவை கட்டுப்படுத்துவதால், மின்சாரம் குறைவாகச் செலவாகிறது. மேலும், வெப்ப கதீர்வீச்சு அளவை இது குறைக்கிறது என விஞ்ஞானிகள் கூறுகின்றனர்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1672276
சுகாதாரம் மற்றும் குடும்ப நலத்துறை அமைச்சகம்
கொவிட்-19 நிலவரம் மற்றும் தடுப்பூசி வழங்கலின் முன்னேற்றம் குறித்து 9 மாநிலங்கள்/யூனியன் பிரதேசங்களுடன் டாக்டர் மன்சுக் மாண்டவியா ஆய்வு
"நாடு முழுவதும் கணிசமான எண்ணிக்கையிலான கொவிட்-19 நோயாளிகள் வீட்டுத் தனிமையில் குணமடைந்து வரும் நிலையில், பயனாளிகளுக்கு சரியான நேரத்தில் தரமான சுகாதார சேவையை வழங்குவதற்காக தொலை-ஆலோசனை சேவைகளை விரிவுப்படுத்துவதில் கவனம் செலுத்துவது முக்கியம்", என்று மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா கூறினார்.
ஜம்மு & காஷ்மீர், ஹிமாச்சலப் பிரதேசம், பஞ்சாப், சண்டிகர், உத்தரகாண்ட், ஹரியானா, தில்லி, லடாக் மற்றும் உத்தரப் பிரதேசம் ஆகிய ஒன்பது மாநிலங்கள்/யூனியன் பிரதேசங்களின் சுகாதார அமைச்சர்கள், முதன்மைச் செயலாளர்கள்/ கூடுதல் தலைமைச் செயலாளர்கள் மற்றும் நிர்வாகிகளுடன் இன்று உரையாடியபோது அவர் இதனைத் தெரிவித்தார்.
மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார் மற்றும் நித்தி ஆயோக் உறுப்பினர்  டாக்டர் விகே பால் முன்னிலையில் இந்தக் கலந்துரையாடல் நடைபெற்றது.
கொவிட்-19 நிலவரம் மற்றும் தடுப்பூசி வழங்கலின் முன்னேற்றம் குறித்து இந்த ஒன்பது மாநிலங்கள்/யூனியன் பிரதேசங்களுடன் டாக்டர் மன்சுக் மாண்டவியா ஆய்வு மேற்கொண்டார்.
மாநிலங்கள் மற்றும் யூனியன் பிரதேசங்கள் ‘ஹப் மற்றும் ஸ்போக்’ எனப்படும் மையம் மற்றும் ஆரங்கள் மாதிரியைப் பின்பற்ற வேண்டும் என்றும் தொலை தொடர்பு மையங்கள் அதிகளவில் திறக்கப்படுவதை உறுதி செய்ய வேண்டும் என்றும் அவர் வலியுறுத்தினார்.
2.6 கோடிக்கும் அதிகமான பயனாளிகளுக்கு இ-சஞ்சீவனி சேவைகளை வழங்க முடிந்துள்ளது என்றும், மக்கள் தங்கள் வீடுகளில் இருந்தே மருத்துவ ஆலோசனை பெற முடியும் என்றும் அவர் கூறினார்.
“இந்த மையங்கள் 24X7 என்ற நிலையில் எப்போதும் செயல்படுவதை மாநிலங்கள்/யூனியன் பிரதேசங்கள் உறுதிசெய்து, பொது மக்கள் மற்றும் சுகாதார நிபுணர்களுக்குத் தேவையான வசதிகளை வழங்க வேண்டும்,” என்று அமைச்சர் கூறினார். தேசிய வழிகாட்டுதல்களின்படி வீட்டில் தனிமைப்படுத்தப்பட்டவர்கள் திறமையாகக் கண்காணிக்கப்படுவதை உறுதிசெய்யுமாறு மாநிலங்கள் மற்றும் யூனியன் பிரதேசங்களை அவர் அறிவுறுத்தினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792498
ஆயுஷ்
ஆயுஷ் அமைச்சர், தேசிய ஆயுஷ் மிஷன் மற்றும் ஆயுஷ் சுகாதார, ஆரோக்கிய மையங்களின் செயல்பாட்டை மதிப்பீடு செய்தார்
ஆயுஷ் துறைக்கான மத்திய இணை அமைச்சர் திரு.ஸ்ரீபத் யசோ நாயக், இன்று நடைபெற்ற அனைத்து மாநிலங்கள் மற்றும் யூனியன் பிரதேசங்களின் ஆயுஷ் அமைச்சர்கள் வலையரங்கு கூட்டத்திற்கு தலைமை வகித்து, மைய நிதி உதவித் திட்டமான தேசிய ஆயுஷ் மிஷன் மற்றும் ஆயுஷ் சுகாதார, ஆரோக்கிய மையங்களின் செயல்பாட்டை மதிப்பீடு செய்தார்.
இந்நிகழ்வில், திரு. நாயக் மாநில வருடாந்திர செயல்திட்டங்கள், பயன்பாட்டு சான்றிதழ்கள், உடல் ரீதியான மற்றும் நிதி முன்னேற்றம் தொடர்பான அறிக்கை, நேரடிப் பயன்பாடு பரிமாற்றம் குறித்த தகவல்கள் உள்ளிட்டவற்றை ஆன்லைன் முறையில் அமைச்சகத்திற்கு சமர்பிப்பதற்காக தேசிய ஆயுஷ் மிஷனுக்கான பிரத்யேக வலை-போர்டலைத் தொடங்கி வைத்தார். ஆயுஷ் அமைச்சகத்தின் இந்த முன்முயற்சி, அரசின் கொள்கையின்படி வெளிப்படைத்தன்மையைக் கொண்டுவருவதோடு, தகவல் தொழில்நுட்ப பயன்பாடுகளைப் பயன்படுத்தி எளிதாகப் பணி செய்யவும் உதவும். ஆயுஷ் சுகாதார மற்றும் ஆரோக்கிய மையங்களை நிறுவுவதற்கான செயல்பாட்டு வழிகாட்டுதல்கள் அடங்கிய 4 வெளியீடுகளையும் அமைச்சர் வெளியிட்டார்.
வலையரங்கத்தில், 15 சுகாதார / ஆயுஷ் அமைச்சர்கள் பங்கேற்று தங்களது மாநிலங்கள் / யூனியன் பிரதேசங்களில் ஆயுஷ் சுகாதார மற்றும் ஆரோக்கிய மையங்களின் செயல்பாடு தொடர்பாகவும், தேசிய ஆயுஷ் மிஷனின் முன்னேற்றம் மற்றும் அமலாக்கம் குறித்தும் கருத்துக்களைப் பகிர்ந்துகொண்டனர். ஆயுஷ் சுகாதார ஆரோக்கிய மையத்தின் செயல்பாட்டுக்கு தங்களது முழு ஒத்துழைப்பை வழங்கவும், தேசிய ஆயுஷ் மிஷனின் கீழ் ஒப்புதல் அளிக்கப்பட்ட நடவடிக்கைகளில் குறிப்பிடத்தக்க முன்னேற்றத்தைக் கொண்டுவரவும் சுகாதார / ஆயுஷ் அமைச்சர்கள் மேலும் உறுதி அளித்தனர்.
பிரதமர் அலுவலகம்
ஜெர்மனியின் புதிய பிரதமராகத் தேர்ந்தெடுக்கப்பட்டுள்ள மேன்மை தங்கிய ஓலஃப் ஷோல்ஸுக்குப் பிரதமர் வாழ்த்து தெரிவித்துள்ளார்
ஜெர்மனியின் புதிய பிரதமராகத் தேர்ந்தெடுக்கப்பட்டுள்ள மேன்மை தங்கிய ஓலஃப் ஷோல்ஸுக்குப் பிரதமர் திரு.நரேந்திர மோடி வாழ்த்து தெரிவித்துள்ளார்.
“ஃபெடரல் ஜெர்மனியின் பிரதமராகத் தேர்ந்தெடுக்கப்பட்டுள்ள ஓலஃப் ஷோல்ஸ் @OlafScholz அவர்களுக்கு எனது மனமார்ந்த வாழ்த்துக்கள். இந்தியாவுக்கும் ஜெர்மனிக்கும் இடையிலான உத்திசார் உறவு மேலும் வலுவடைய உங்களுடன் நெருக்கமாகப் பணியாற்றுவதை எதிர்நோக்குகிறேன், ” என்று பிரதமர் தமது டுவிட்டர் செய்தியில் கூறியுள்ளார்.
(